Skilmálar bankans eru birtir á vef bankans og eru aðgengilegir í útibúum bankans . Viðskiptavinur telst hafa samþykkt þær breytingar tilkynni hann bankanum ekki um annað fyrir fyrirhugaðan gildistökudag . Segi viðskiptavinur rammasamningnum upp áður en tveggja mánaða fyrirvarinn er liðinn , en notar engu að síður viðkomandi greiðslureikning eða greiðslumiðil tengdan reikningnum eftir að tveggja mánaða fyrirvarinn er liðinn telst viðskiptavinurinn hafa samþykkt breytingarnar . Bankinn getur einnig unnið persónuupplýsingar á grundvelli samþykkis viðskiptavinar , laga , stjórnvaldsfyrirmæla eða í samræmi við lögmæta hagsmuni , eins og nánar er lýst í persónuverndarstefnu Landsbankans , sem birt er á vef bankans . Vinnsla persónuupplýsinga er forsenda þess að bankinn veiti viðskiptavini fjármálaþjónustu og að viðskiptavinur eigi viðskipti við bankann og er nauðsynleg til þess að gera eða efna samninga þar að lútandi . Meðal annars aflar bankinn fjárhagslegra upplýsinga um viðskiptavin ( a ) úr skrám starfandi fjárhagsupplýsingastofu , t.d. Creditinfo lánstrausts , þ.e. upplýsinga úr viðskiptamannavakt ( vanskilaskrá ) , lánshæfismat , afrit af skuldbindingayfirliti og sambærilegar upplýsingar , ( b ) úr skattframtali frá ríkisskattstjóra , ( c ) frá fyrirtækjaskrá , þ.e. vottorð félags , samþykktir og sambærilegar upplýsingar og ( d ) frá samstarfs - og vinnsluaðilum sem vinna upplýsingar um innheimtu og vanskil , t.d. Reiknistofu bankanna , þ.e. upplýsingar úr kröfupotti , og Motus . Bankinn varðveitir og vinnur framangreindar upplýsingar á meðan á samningssambandi stendur og eftir að samningssambandi lýkur til samræmis við skilmála þessa , persónuverndarstefnu Landsbankans , samninga , skilmála og reglur bankans . Persónusnið byggist á persónuupplýsingum sem bankinn á um viðskiptavin , t.d. lánshæfismati , lánshæfiseinkunn og upplýsingum um viðskipti viðskiptavinar . Þá er nauðsynlegt að vinna persónuupplýsingar til að tryggja gæði veittrar þjónustu , hafa yfirsýn yfir stöðu viðskiptavinar og í þágu fjárstýringar og / eða áhættustýringar bankans . Hljóðritun símtala fer fram í þeim tilgangi að tryggja rekjanleika viðskipta og sannreyna efni símtala . Bankinn kann að þurfa að leysa úr villu með því að skrá sig inn í netbanka viðskiptavinar . Taki viðskiptavinur fyrir tilviljun , mistök eða án sérstakrar heimildar við upplýsingum sem varða hann ekki er honum óheimilt að skrá þær hjá sér eða notfæra upplýsingarnar á nokkurn hátt . Viðskiptavini ber að kynna sér persónuverndarstefnu Landsbankans . Við stofnun viðskipta velur viðskiptavinur vörur og / eða þjónustu og fær aðgang að netbanka . Til að framkvæma áreiðanleikakönnun óskar bankinn m.a. eftir persónuupplýsingum um viðskiptavin , t.d. nafni , kennitölu , lögheimili , stöðu , símanúmeri , netfangi , fæðingarstað og ríkisfangi , auk fjárhagslegra upplýsinga . Lögaðilar sanna á sér deili með því að framvísa vottorði úr fyrirtækjaskrá ríkisskattstjóra eða sambærilegri opinberri skrá sem sannar skráningu viðkomandi lögaðila . Í slíkum tilvikum áskilur bankinn sér rétt til að kalla eftir viðbótargögnum um viðskiptavin . Viðskiptavini ber skylda til að láta bankann vita verði einhverjar breytingar á þeim upplýsingum sem bankanum voru látnar í té við gerð áreiðanleikakönnunar . Hafi viðskiptavinur veitt þriðja aðila umboð skuldbindur umboðshafi viðskiptavin með undirritun sinni . Úttektir lögráðamanna af reikningum ófjárráða eru háðar samþykki beggja lögráðamanna , séu þeir tveir , nema hvor lögráðamaður fyrir sig hafi veitt hinum umboð til að fara einn með allar þær heimildir sem fylgja reikningnum , þ.m.t. heimildir til úttekta af reikningi viðskiptavinar . 2.7 Umboð Umboð viðskiptavinar til þriðja aðila til að koma fram fyrir sína hönd gagnvart bankanum skal vera skriflegt , dagsett og undirritað . Umboðshafi þarf að sanna á sér deili með sama hætti og viðskiptavinur . Mótmæli viðskiptavinur opnun reiknings er fjármununum skilað til þess sem bað um stofnun reikningsins eða lagði fjármunina inn á reikninginn . Afturköllun umboðs þarf almennt að vera skrifleg og tekur gildi við móttöku af hálfu bankans . Reikningur í eigu dánarbús / þrotabús verður eingöngu notaður af aðila sem hefur sannanlega heimild frá viðeigandi opinberum aðilum um að hann megi fara með fjármuni búsins . Bankinn áskilur sér rétt til að synja viðskiptavini um fyrirgreiðslu . Viðskiptavinur getur breytt stillingum sjálfvirkra tilkynninga í snjalltæki og í vafra í tölvu . Hægt er að fá upplýsingar um inn - og útlánsvexti á vef bankans , hjá þjónustuveri og í útibúum . Útborgunardagur láns er fyrsti vaxtadagur nema um annað hafi verið samið . 2.11 Erlend viðskipti Landsbankinn ber enga ábyrgð á mögulegum mistökum eða vanrækslu sem leiða kann af vali viðskiptavinar á erlendum viðskiptaaðila og áreiðanleika hans . Í þeim viðskiptum sem myndast getur gengismunur ber viðskiptavinur alla áhættu þar af nema sérstaklega hafi verið samið um annað . Í skilmálum þessum er í kafla um greiðslureikninga kveðið á um sérreglur um greiðslureikninga og greiðslur í erlendum gjaldmiðli . Viðskiptavinur getur einnig fengið upplýsingar um verðskrá í útibúum eða þjónustuveri . Þjónusta netbanka kann að vera ólík eftir því hvort viðskiptavinur skráir sig í netbanka á vef bankans , í farsímabanka eða í appi . Bankinn áskilur sér rétt til að breyta öryggiskröfum sínum án fyrirvara . Viðskiptavinur skal halda persónubundnum öryggisþáttum sínum og öllum upplýsingum er varða auðkenningu sína í netbanka leyndum og ber viðskiptavinur ábyrgð á því að slíkar öryggisupplýsingar berist ekki í hendur þriðja aðila eða séu aðgengilegar öðrum . Bankinn ber ekki ábyrgð á tjóni sem notkun netbanka eða notkun tenginga við netbanka kann að valda . Viðskiptavinur skal án óþarfa tafar tilkynna bankanum um það verði hann var við misnotkun eða óheimila notkun á netbanka . Bankanum er heimilt að loka fyrir aðgang viðskiptavinar að netbanka ef aðgangur hans hefur verið óvirkur samfellt í 6 mánuði eða lengri tíma . Bankinn ber ekki ábyrgð á þeim kröfum sem birtast í kröfulista yfir ógreidda reikninga og bankinn er ekki kröfuhafi að . Notanda ber að koma í útibú bankans þar sem honum eru afhentar aðgangsupplýsingar , ef hann hefur ekki fengið upplýsingarnar sendar í netbankann sinn . Tilnefni fyrirtæki ekki aðgangsstjóra skal framkvæmdastjóri eða prókúruhafi fyrirtækis samkvæmt hlutafélagaskrá hafa ákvörðunarvald aðgangsstjóra . Fyrirtæki ber ábyrgð á að tilkynna bankanum án tafar , skriflega eða með öðrum sannanlegum hætti , ef loka á fyrir aðgang notanda að netbankanum . Uppsetningin er án ábyrgðar bankans . Bankinn ber enga ábyrgð á tjóni sem stafar af því að búnaður , sem fyrirtæki , þjónustuaðili eða samstarfsaðili bankans leggur eða ber að leggja til , virkar ekki sem skyldi . Samningar bankans við fyrirtæki um B2B tengingu , sem eru í gildi við gildistöku skilmála þessara , halda gildi sínu . Eftir gildistöku skilmála þessara verður aðgangur sem bankinn veitir fyrirtæki að samskiptagátt ekki háður því að gerður sé sérstakur skriflegur samningur milli bankans og fyrirtækis um slíkan aðgang . Bankanum er heimilt að hafna umsókn um stofnun reiknings , m.a. ef upplýsingar um viðskiptavin eru ófullnægjandi , og mun bankinn tilkynna um höfnunina eins fljótt og auðið er . Reikningur telst stofnaður í íslenskum krónum nema um annað hafi verið samið . Um verðtryggða reikninga gilda reglur Seðlabanka Íslands um verðtryggingu sparifjár og lánsfjár á hverjum tíma . Með óviðkomandi aðila er átt við aðila sem ekki hefur heimild til að framkvæma greiðslur af reikningi viðskiptavinar í samræmi við skilmála þessa . Notkun greiðslumiðils fer jafnframt eftir skilmálum viðkomandi greiðslumiðils . Greiðslufyrirmæli sem berast fyrir lokun útibús á bankadegi teljast móttekin á þeim bankadegi . Berist greiðslufyrirmæli bréfleiðis kann framkvæmdin að taka tvo bankadaga frá móttöku . Bankinn getur synjað um framkvæmd greiðslufyrirmæla eða stöðvað framkvæmd tiltekinna greiðslna , hvort sem greiðandi eða viðtakandi greiðslu á frumkvæði að þeim , séu skilyrði laga , skilmála þessara , skilyrði skilmála eða reglna bankans ekki uppfyllt , t.d. ef ekki er næg innstæða á reikningi , ef lokað hefur verið fyrir útborganir af öðrum ástæðum , af öryggisástæðum eða ef hætta er talin á misferli eða svikum , vegna verulegrar aukinnar hættu á því að greiðandi kunni að vera ófær um að uppfylla greiðsluskyldu sína eða ef vafi er uppi um heimild greiðanda til að nýta reikninginn . Í því sambandi er bankanum heimilt að láta reyna á skuldfærslu á reikning viðskiptavinar fyrir greiðslunni eftir móttöku greiðslufyrirmælanna þar til þau eru framkvæmd . Bankinn ber ábyrgð á framkvæmd greiðslufyrirmæla í samræmi við lög þar til banki viðtakanda greiðslunnar hefur tekið við greiðslunni . Sýni viðskiptavinur fram á með gögnum að fjárhæð greiðslu , sem heimiluð var af viðskiptavini og viðtakandi greiðslu átti frumkvæði að , hafi ekki verið nákvæmlega tilgreind í heimildinni þegar hún var veitt og að greiðsla af reikningi hans sé hærri en hann mátti með sanngjörnum hætti gera ráð fyrir miðað við útgjaldamynstur hans , skilmála þessa og málsatvik að öðru leyti , skal hann tilkynna það til bankans innan átta vikna frá því að fjármunirnir voru skuldfærðir af reikningi hans . Hafi greiðslufyrirmæli verið afturkölluð ber bankinn hvorki ábyrgð á greiðslu vaxta né annarra gjalda vegna gjaldfallinna greiðslna . Um gjaldtöku fer eftir verðskrá bankans á hverjum tíma . Gjald fyrir slíka þjónustu er birt í verðskrá . Sérgengi er birt í tengslum við viðkomandi viðskipti . Breytingar á gengi byggjast á kaup - og sölutilboðum á millibankamarkaði með gjaldeyri eða á gengi erlendra gjaldmiðla auk álags . Bankinn notar jafnframt viðmiðunargengi til útreiknings við uppgjör á erlendum færslum greiðslukorta yfir í íslenskar krónur og birtir bankinn upplýsingar um það gengi á vef bankans . Gengi til útreiknings á erlendum færslum greiðslukorta og færslum í annarri mynt en grunnmynt greiðslukorts tekur breytingum sem byggjast á breytingum á gengisskráningu hjá viðkomandi kortafyrirtæki auk álags eða eftir atvikum affalla . . Vextir reikninga eru breytilegir nema samið sé um annað og fara eftir vaxtatöflu bankans fyrir viðkomandi reikningstegund . Vaxtaákvarðanir taka einnig mið af öðrum fjármögnunarkjörum bankans , opinberum álögum , rekstrarkostnaði , vísitölu neysluverðs til verðtryggingar o.fl . Vaxtaákvarðanir taka mið af breytingum á einum eða fleiri þáttum sem að framan eru taldir . Þrátt fyrir framangreint taka allar vaxtabreytingar á reikningum annarra viðskiptavina en neytenda í skilningi laga um greiðsluþjónustu , með síðari breytingum , gildi án fyrirvara við breytingu á vaxtatöflu . Innborganir bera innlánsvexti frá innborgunardegi og fram að útborgunardegi nema um annað hafi verið samið . Vaxtatímabil hvers mánaðar eru 30 dagar . Fjármagnstekjuskattur reiknast af innborguðum vöxtum , verðbótum og gengishagnaði í samræmi við ákvæði laga og er skuldfærður af viðkomandi reikningi . Dragi viðskiptavinur á reikning umfram innstæðu eða samþykkta yfirdráttarheimild ( t.d með innstæðulausri debetkortafærslu ) eða yfirdráttarheimild fellur niður skal viðskiptavinur greiða gjald fyrir innstæðulausar úttektir samkvæmt verðskrá bankans hverju sinni . Bankanum er heimilt að fela þriðja aðila að annast innheimtu kröfunnar fyrir sína hönd . Um gjald fyrir milliinnheimtu fer eftir verðskrá bankans eða gjaldskrá viðkomandi ytri innheimtuaðila og um gjald fyrir löginnheimtu fer eftir verðskrá viðkomandi innheimtuaðila . Hafi viðskiptavinur athugasemdir við reikningsyfirlit sitt ber honum að senda skriflega og undirritaða athugasemd til bankans innan 30 daga frá greiðslu eða 20 daga frá birtingu reikningsyfirlits . Slíkar leiðréttingar skulu eiga sér stað án óeðlilegra tafa og koma fram á reikningsyfirliti viðskiptavinar . Þetta á þó ekki við geti viðskiptavinur sýnt fram á að bankinn hafi ekki uppfyllt skilyrði um aðgengi viðskiptavinar að reikningsyfirliti . Bankinn áskilur sér rétt til að loka reikningi , að fullu eða að hluta , að eigin frumkvæði ef samningi þessum er sagt upp , ef viðskiptavinur verður uppvís að því að brjóta lög , reglur bankans , skilmála bankans eða aðrar reglur sem gilda um viðskipti hans við bankann , ef viðskiptavinur eða þriðji aðili verður uppvís að því að misnota reikninginn , ef viðskiptin teljast að mati bankans fela í sér hættu á peningaþvætti og fjármögnun hryðjuverka eða ef viðskiptasambandið getur að mati bankans skaðað orðspor hans . Ef inneign er á reikningi sem hefur verið lokað að frumkvæði bankans verður henni ráðstafað inn á annan reikning viðskiptavinar . Kortið má nota til að greiða fyrir vörur og þjónustu , til úttekta á reiðufé eða til annarra nota sem samrýmast skilmálum þessum og öðrum reglum um notkun greiðslukorta sem í gildi eru á hverjum tíma . Kortið er eign bankans . Reikningseigandi greiðir jafnframt kostnað við kortanotkun sem aðrir þjónustuaðilar leggja á , þ.m.t. hraðbankaþjónustuveitendur vegna reiðufjárúttekta . Reikningseigandi sem er forráðamaður ófjárráða einstaklings getur sótt um debetkort fyrir hönd hins ófjárráða og ber reikningseigandi þá einn ábyrgð á allri notkun og reikningsfærslum hins ófjárráða . Auðkenning er sú aðferð sem korthafi notar til að sanna á sér deili með persónubundnum öryggisþáttum þegar hann staðfestir framkvæmd greiðslu / úttekt með korti . Kort er útgefið á nafn korthafa . Óski korthafi eftir að fá PIN heimsent í bréfapósti ber hann ábyrgð á sendingunni og greiðir fyrir hana samkvæmt verðskrá . Vilji korthafi eða reikningseigandi ekki endurnýja kortið skal annar hvor þeirra senda bankanum skriflega tilkynningu þar um í síðasta lagi mánuði fyrir lok gildistímans . Við útgáfu og endurnýjun korts fær korthafi kortið sent á lögheimili eða skráð aðsetur samkvæmt verðskrá . Færsluboð eru send frá seljanda rafrænt til uppgjörs hjá bankanum . Notkun korts kann að takmarkast við hámarksheimildir , t.d. í hraðbönkum og posum eða samkvæmt reglum bankans . Hafi korthafi slegið inn rangt PIN þrisvar í röð kann bankinn að læsa kortinu , loka því eða afturkalla það . Korthafa er óheimilt að geyma PIN með kortinu , í veski sínu , í farsíma , á netinu eða með öðrum rafrænum búnaði eða öðrum hætti sem kann að vera aðgengilegur þriðja aðila . Korthafi skal sjálfur framkvæma greiðslu / úttekt og slá inn PIN eða eftir atvikum aðra persónubundna öryggisþætti . Á yfirlitinu koma fram upplýsingar um dagsetningu og sundurliðun fjárhæða greiðslna / úttekta , gengi , fjárhæð greiðslu eftir gjaldmiðilsumreikni , gildisdag skuldfærslu eða dagsetningu viðtöku greiðslufyrirmæla , nafn söluaðila auk upplýsinga um greiðslur tímabils sem gjaldfalla á næsta gjalddaga . Um yfirlit gilda að öðru leyti ákvæði skilmála þessara eftir því sem við á . Korthafi ber ekki ábyrgð á notkun korts eftir að hann hefur sannanlega tilkynnt það glatað nema hann hafi sýnt af sér sviksamlega háttsemi eða stórfellt gáleysi . Korthafi ber ábyrgð á öllu tjóni vegna óheimilaðra greiðslna ef hann stofnar til þeirra með sviksamlegum hætti eða vanrækir skyldur sínar samkvæmt skilmálum þessum af ásetningi eða stórfelldu gáleysi . 5.4 Glötuð kort , lokun og afturköllun Glatist kort eða telji korthafi að kort hans hafi verið notað með sviksamlegum hætti ber honum eða reikningseiganda að tilkynna það tafarlaust til bankans á afgreiðslutíma bankans en í neyðarsíma greiðslukortafyrirtækis utan afgreiðslutíma bankans . Kostnaður vegna þessarar þjónustu skuldfærist á reikning reikningseiganda samkvæmt verðskrá . Vilji korthafi segja upp korti eða afturkalla umsókn sína skal hann senda bankanum skriflega tilkynningu þar um . Skili korthafi ekki kortinu getur bankinn krafist vörslusviptingar kortsins . Bankinn skráir lokuð og afturkölluð kort og miðlar þeim upplýsingum til sölu - og þjónustuaðila . Færsludagur ákvarðar á hvaða kortatímabil greiðsla / úttekt með korti færist . Hafi greiðsla ekki borist innan þess tíma greiðast dráttarvextir frá gjalddaga til greiðsludags , eins og þeir eru auglýstir af Seðlabanka Íslands . Korthafi getur gert greiðslusamninga við þriðja aðila með kreditkorti . Sé ekki fyrir hendi skráður skuldfærslureikningur fær korthafi greiðsluseðil sendan í netbanka . Vilji viðskiptavinur segja upp viðskiptum við bankann , eða afturkalla veitt samþykki fyrir vinnslu persónuupplýsinga , skal hann senda bankanum skriflega tilkynningu þar um . Úrskurðarnefndin er vistuð hjá Fjármálaeftirlitinu , Katrínartúni 2 , 105 Reykjavík , www.fme.is . Skilmálar þessir eru gefnir út á íslensku .